ΑΠΟΦΑΣΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ, Ο ΠΡΟΕΔΡΟΣ ΤΟΥ ΔΙΚΑΣΤΗΡΙΟΥ, Έχοντας υπόψη : το άρθρο 32δ της συνθήκης για την ίδρυση της Ευρωπαϊκής Κοινότητας Άνθρακα και Χάλυβα, το άρθρο 168Α της συνθήκης για την ίδρυση της Ευρωπαϊκής Οικονομικής Κοινότητας, το άρθρο 140Α της συνθήκης για την ίδρυση της Ευρωπαϊκής Κοινότητας Ατομικής Ενέργειας, την απόφαση του Συμβουλίου της 24ης Οκτωβρίου 1988 για την ίδρυση Πρωτοδικείου των Ευρωπαϊκών Κοινοτήτων, και ιδίως το άρθρο 13 της εν λόγω αποφάσεως, Εκτιμώντας : ότι τα μέλη του Πρωτοδικείου διορίστηκαν με κοινή συμφωνία από τις κυβερνήσεις των κρατών μελών και ορκίστηκαν ενώπιον του Δικαστηρίου - ότι το Πρωτοδικείο είναι σε θέση να ασκήσει τα δικαιοδοτικά καθήκοντα που του έχουν ανατεθεί, ΔΙΑΠΙΣΤΩΝΕΙ ΟΤΙ : το Πρωτοδικείο των Ευρωπαϊκών Κοινοτήτων συνεστήθη κανονικώς - το άρθρο 3 της αποφάσεως του Συμβουλίου της 24ης Οκτωβρίου 1988 για την ίδρυση Πρωτοδικείου των Ευρωπαϊκών Κοινοτήτων αρχίζει να ισχύει την ημέρα της δημοσίευσης της παρούσας αποφάσεως στην Επίσημη Εφημερίδα των Ευρωπαϊκών Κοινοτήτων . Λουξεμβούργο, 11 Οκτωβρίου 1989 .

[Source: multi_eurlex | Tokens: 1035]